b'\n_START_ARTICLE_\nHiva Oa\n_START_PARAGRAPH_\nHiva Oa este a doua insul\xc4\x83 ca m\xc4\x83rime din Insulele Marchize, \xc3\xaen Polinezia Francez\xc4\x83, teritoriu francez din Oceanul Pacific. Este cea mai mare insul\xc4\x83 din grupul sudic al arhipelagului._NEWLINE_Din punct de vedere administrativ, insula face parte din comuna (municipalitatea) Hiva Oa, subdiviziune a Insulelor Marchize, al\xc4\x83turi de trei insule nelocuite, Mohotani, Terihi \xc8\x99i Fatu Huku. Atuona, situat\xc4\x83 \xc3\xaen partea de sud a insulei, este centrul administrativ al comunei._NEWLINE_Pe insul\xc4\x83, \xc3\xaen cimitirul Calvarului de l\xc3\xa2ng\xc4\x83 Atuona, sunt \xc3\xaenmorm\xc3\xa2nta\xc8\x9bi pictorul francez Paul Gauguin \xc8\x99i c\xc3\xa2nt\xc4\x83re\xc8\x9bul belgian Jacques Brel.'